
Ministru kabineta rīkojums Nr. 787
Rīgā 2025. gada 2. decembrī (prot. Nr. 50 14. §)
Par apropriācijas pārdali no budžeta resora ''74. Gadskārtējā valsts budžeta izpildes procesā pārdalāmais finansējums'' programmas 22.00.00 ''Valsts ārējās robežas drošības pasākumu nodrošināšana'' uz Veselības ministrijas budžetu
· 1. Atbilstoši likuma ''Par valsts budžetu 2025. gadam un budžeta ietvaru 2025., 2026. un 2027. gadam'' 72. pantam atbalstīt apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 22.00.00 "Valsts ārējās robežas drošības pasākumu nodrošināšana" 27 097 euro apmērā uz šādām Veselības ministrijas budžeta apakšprogrammām, lai, pamatojoties uz Ministru kabineta 2024. gada 12. marta rīkojumu Nr. 184 "Par pastiprināta robežapsardzības sistēmas darbības režīma izsludināšanu", segtu izdevumus Neatliekamās medicīniskās palīdzības dienestam un ārstniecības iestādēm par medicīniskās palīdzības nodrošināšanu personām, kuras mēģināja šķērsot Latvijas Republikas–Baltkrievijas Republikas valsts robežu ārpus likumīgai ieceļošanai noteiktajām robežšķērsošanas vietām:
· 1.1. uz budžeta apakšprogrammu 33.15.00 "Laboratorisko izmeklējumu nodrošināšana ambulatorajā aprūpē" 985 euro apmērā ambulatoro laboratorisko izmeklējumu nodrošināšanai laikposmā no 2024. gada 1. novembra līdz 2025. gada 30. septembrim;
· 1.2. uz budžeta apakšprogrammu 33.16.00 "Pārējo ambulatoro veselības aprūpes pakalpojumu nodrošināšana" 5839 euro apmērā sekundārās ambulatorās veselības aprūpes pakalpojumu nodrošināšanai laikposmā no 2024. gada 1. novembra līdz 2025. gada 30. septembrim;
· 1.3. uz budžeta apakšprogrammu 33.17.00 "Neatliekamās medicīniskās palīdzības nodrošināšana stacionārās ārstniecības iestādēs" 11 493 euro apmērā neatliekamās medicīniskās palīdzības pakalpojumu nodrošināšanai stacionārajās ārstniecības iestādēs laikposmā no 2024. gada 1. novembra līdz 2025. gada 30. septembrim;
· 1.4. uz budžeta apakšprogrammu 33.18.00 "Plānveida stacionāro veselības aprūpes pakalpojumu nodrošināšana" 3011 euro apmērā stacionārās veselības aprūpes pakalpojumu nodrošināšanai stacionārajās ārstniecības iestādēs laikposmā no 2024. gada 1. novembra līdz 2025. gada 30. septembrim;
· 1.5. uz budžeta apakšprogrammu 39.04.00 "Neatliekamā medicīniskā palīdzība" 5769 euro apmērā par Neatliekamās medicīniskās palīdzības dienesta izpildītiem izsaukumiem, sniedzot neatliekamo medicīnisko palīdzību laikposmā no 2024. gada 1. novembra līdz 2025. gada 31. oktobrim.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

